**Условия и ред**

**в изпълнение на §1, ал. 2 от Закона за бюджета на НЗОК за 2020 г. за заплащане на стойности за здравноосигурителни плащания за болничната медицинска помощ, определени съвместно между Националната здравноосигурителна каса и Българския лекарски съюз“**

№……………………..

Днес, ………., гр. София, между

Националната здравноосигурителна каса, от една страна и Българския лекарски съюз от друга, на основание §1, ал. 2 от Закона за бюджета на НЗОК (ЗБНЗОК) за 2020 г., приемат настоящият ред и условия както следва:

**І. Предмет и срок**

Определяне на условия и ред по §1, ал. 2 от ЗБНЗОК за 2020 г. за извършване на авансово заплащане на изпълнителите на болнична медицинска помощ по сключените договори с НЗОК за извършена дейност през м. декември 2020 г. до размера на неусвоените средства към 31.12.2020 г.за здравноосигурителните плащания по ред 1.1.3.7. на чл.1, ал.2 от ЗБНЗОК за 2020 г.

**ІІ. Ред за определяне на национално ниво и на ниво РЗОК на неусвоените средства за болнична медицинска помощ по очакваното изпълнение към 31.12.2020 г. на здравноосигурителните плащания по ред 1.1.3.7. на чл. 1, ал. 2 от ЗБНЗОК за 2020 г.**

1. Определяне на размера на неусвоените средства по ЗБНЗОК за 2020 г. за здравноосигурителни плащания за болнична медицинска помощ:

1.1. Определянето на размера на неусвоените средства по т.1 се извършва след установяване на национално ниво на очакваното изпълнение по бюджета на НЗОК към 31.12.2020г., при отчитане на касовото изпълнение към 30.11.2020 г. и обобщаване на заявените от РЗОК средства за заплащане през м.декември 2020 г. по потвърдените в месечните известия дейности на изпълнителите на болнична медицинска помощ за м.ноември 2020 г., средствата за дейности от предходни периоди, отложени за плащане през м.декември 2020 г. и необходимите средства за заплащане през м.декември 2020 г. на изпълнителите на болнична медицинска помощ по „Методика за определяне на размера на сумите, заплащани от НЗОК на изпълнители на медицинска и дентална помощ за работа при неблагоприятни условия по повод на обявена епидемична обстановка“, съгласно чл. 362а от Национален рамков договор за медицинските дейности за 2020 – 2022 г. и средствата, съгласно измененията и допълненията в § 1, ал. 3 и ал. 4 от ПЗР на ЗЗБНЗОК за 2020 г., (обн. в ДВ, бр. 103 от 2020 г.)

1.2. Размерът на неусвоените средства се определя като разлика между средствата по ред 1.1.3.7. на чл.1, ал.2 от ЗБНЗОК за 2020 г. и очакваното изпълнение определено по т.1.1.

1.3. Определеният размер на неусвоените средства за здравноосигурителни плащания за болнична медицинска помощ се разпределя на 28-те РЗОК на база относителния дял на всяка РЗОК от общата стойност на заявените средства за заплащане през м.декември 2020 г. по потвърдените в месечните известия дейности на изпълнителите на болнична медицинска помощ за м.ноември 2020 г., отнесен към общият размер на определените неусвоени средства по т.1.2.

2. Средствата по 1.3 по РЗОК се утвърждават с решение на Надзорния съвет на НЗОК за извършване на авансово заплащане на дейността за м.декември 2020 г. на изпълнителите на болнична медицинска помощ, сключили договор с РЗОК.

**IІI. Ред и условия за извършване от РЗОК на авансово заплащане на дейността за м.декември 2020 г. на изпълнителите на болнична медицинска помощ, сключили договор с РЗОК**

1. РЗОК уведомяват всички изпълнители на болнична медицинска помощ по т.ІІ.1., сключили договор с РЗОК, за определените условия и ред по §1, ал. 2 от ЗБНЗОК за 2020 г. за извършване на авансово заплащане по сключените договори с НЗОК за извършена дейност през м. декември 2020 г. до размера на неусвоените средства към 31.12.2020 г. за здравноосигурителните плащания по ред 1.1.3.7. на чл.1, ал.2 от ЗБНЗОК за 2020 г.

2. РЗОК най късно до 11.12.2020 г. поканва изпълнителите на болнична медицинска помощ за сключване на допълнителни споразумения за авансови плащания в сроковете от 14.12.2020 г. до 18.12.2020 г.

3. Авансовото заплащане се определя като процент от стойността на потвърдените в месечните известия дейности за м.ноември 2020 г. на изпълнителя на болнична медицинска помощ.

4. Изпълнител на болнична медицинска помощ, подписал допълнително споразумение за авансови плащания, се задължава да възстанови през 2021 г. разликата, в случай че стойността на отчетената от него за м. декември 2020 г. дейност е по-ниска от авансовата сума.

5. РЗОК формира дял на всеки изпълнител на болнична медицинска помощ на база на стойностите на потвърдените в месечните известия дейности за м.ноември 2020 г.

6. Утвърдените на РЗОК средства по т.ІІ.2. се разпределят по изпълнителите на болнична медицинска помощ, на база на формирания дял по т.5.

7. РЗОК сключва с изпълнителите болнична медицинска помощ допълнителни споразумения по образец за авансово заплащане на определените им по т.6 суми.

8. Когато изпълнител на болнична медицинска помощ не сключи допълнително споразумение за авансовото заплащане по гореуказания ред, определената за него сума по т.5, може да се разпредели по преценка на директора на РЗОК по допълнителните споразумения на изпълнителите на болнична медицинска помощ с най-високи суми по потвърдени в месечните известия дейности за м.ноември 2020 г.

**IV. Ред за извършване на авансово заплащане за дейност м.декември 2020 г.**

1. При сключване на допълнителното споразумение по т.ІІІ.4. изпълнителите представят на РЗОК проформа фактура на хартиен носител, с посочено основание на стопанската операция: „Авансово плащане за болнична медицинска помощ, оказана през м. декември 2020 г. по договор № …………….“.

2. Проформа фактурата се издава при сключването на допълнителното споразумение, но не по-късно от 18.12.2020 г.

3. Дейността за м. декември 2020 г. се отчита и фактурира от изпълнителите по реда на индивидуалния договор.

4. При извършване на заплащането за дейността за м. декември 2020 г. (през м. януари 2021 г.) по реда на индивидуалните договори, РЗОК приспада заплатената сума по проформа фактурата.

5. В случаите, когато стойността на проформа фактурата е по-голяма от стойността на фактурата по т.3, РЗОК приспада разликата от следващите плащания по договора.

6. Когато договорът с изпълнител на болнична медицинска помощ бъде прекратен преди прилагането на т.5, изпълнителят се задължава да възстанови на РЗОК разликата. Възстановяването се извършва по банков път, по банковата сметка на РЗОК, в срок до края на м. февруари 2021 г.

Настоящите условия и ред в изпълнение на §1, ал. 2 от ЗБНЗОК за 2020 г. да се сведат до знанието на директорите на РЗОК и изпълнителите на болнична медицинска помощ.

Неразделна част към настоящото етипово **„**Допълнително споразумение към договор за оказване на болнична помощ по клинични пътеки и/или извършване на амбулаторни процедури с НЗОК и/или извършване на клинични процедури с НЗОК.“

**ЗА НЗОК: ЗА БЛС:**